Daca ati trecut prin zona Piata Sf. Gheorghe, poate ati vazut impresionantul graffiti de pe calcanul cladirii de pe str. Baniei nr. 5. Este unul dintre cele mai frumoase lucruri din aceasta zona lasata in paragina si care in rest arata deplorabil.

Graffiti-ul ce-l reprezinta pe Sfantul Gheorghe ucigand dragonul (sau balaurul) abia ce a fost finalizat de NOM Crew - Obie Platon, Irlo si Kero, dar acum risca sa fie sters din cauza ca preotii de la Biserica Sf. Gheorghe s-au plans ca pictura murala este tulburatoare si neortodoxa.

Artistii care au realizat pictura au declarat pentru cei de la The re:art ca au ales aceasta tema in primul rand pentru ca locul poarta numele pe care-l poarta, dar si pentru ca legenda Sfantului Gheorghe i-a inspirat si au vrut sa arate ca niciun conflict nu este constructiv. Totodata acestia au mai spus ca ideea luptei impotriva fortelor raului nu este o solutie in a le anihila, ci rezultatul unui conflict interior ce provine din lipsa de intelegere a celuilalt.

Biserica, bineinteles, nu a fost deloc multumita de aceasta interpretare si se pare ca in curand pictura murala va fi acoperita integral sau modificata.

Faptul ca in anul 2015 o pictura murala poate fi cenzurata din motive religioase spune multe despre societate si mentalitatea romaneasca, mai ales ca pictura respectiva nu este ofensatoare pentru crestini sau pentru nimeni altcineva. De asemenea, ne arata puterea pe care o detine BOR asupra libertatii noastre de exprimare.

Proiectul Saint George and His Playful Dragon este o initiativa Interesting Times Bureau si este finantat din banii obtinuti in urma tururilor oferite de acestia si cu un mic ajutor din partea Google AdGrants.

Cei 3 artisti au lucrat non-stop timp de 36 de ore pentru realizarea acestei minunate picturi murale, care a devenit in scurt timp o atractie pentru turisti.

Vezi mai multe poze cu graffitiul Sfantul Gheorghe si Dragonul